CELEX: 62014TN0731
Language: da
Date: 2014-10-17 00:00:00
Title: Sag T-731/14: Sag anlagt den 17. oktober 2014 — Agrotikos Synetairismos Profiti Ilia mod Rådet

19.1.2015   
            
            
               DA
            
            
               Den Europæiske Unions Tidende
            
            
               C 16/41
            
         
      Sag anlagt den 17. oktober 2014 — Agrotikos Synetairismos Profiti Ilia mod Rådet
      (Sag T-731/14)
      (2015/C 016/64)
      Processprog: græsk
      
         Parter
      
      
         Sagsøger: Agrotikos Synetairismos Profiti Ilia (Skydra, Grækenland) (ved advokat K. Chrysogonos)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Den anfægtede Rådets forordning (EU) nr. 833/2014 af 31. juli 2014 om restriktive foranstaltninger på baggrund af Ruslands handlinger, der destabiliserer situationen i Ukraine (EUT L 229, s. 1), annulleres, og annullationspåstanden antages til realitetsbehandling, såfremt Den Europæiske Unions Ret finder, at alle betingelserne for annullationssøgsmålets antagelse til realitetsbehandling er opfyldt, og
               
            
                  —
               
               
                  Rådet tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført et anbringende.
      
                  1.
               
               
                  Begrundelsen for annullationen er en fejl ved valget af retsgrundlag:
                  
                              —
                           
                           
                              Sagsøgeren har gjort gældende, at den anfægtede forordning fejlagtigt er blevet vedtaget med hjemmel i artikel 215 TEUF, selv om det fremgår af forordningens formål og indhold, at den burde have været vedtaget på grundlag af artikel 207 TEUF (tidligere artikel 133 EF) om den fælles handelspolitik og dermed i medfør af den almindelige lovgivningsprocedure. Sagsøgerens retlige interesse er baseret på den omstændighed, at den anfægtede bestemmelse er en retsakt, som ikke omhandler gennemførelsesforanstaltninger som omhandlet i artikel 263, stk. 4, TEUF, og som berører sagsøgeren umiddelbart.